Informācija medijiem
14.06.2018.

**Vēl 7 dienas iespēja pieteikties festivālam “Projektu nakts 2018”**

**Naktī no 18. uz 19. augustu viesu namā “Puduri” norisināsies Jaunatnes starptautisko programmu aģentūras rīkots vasaras festivāls “Projektu nakts 2018”, kura laikā ikviens interesents varēs praktizēties “Erasmus+: Jaunatne darbībā” projektu rakstīšanā. Nenokavē, pieteikšanās tiešsaistē līdz 20. jūnijam!**

Tematiskais vasaras festivāls “Projektu nakts” šogad norisinās jau ceturto gadu pēc kārtas. Festivāla mērķis ir palīdzēt pārvērst jauniešu idejas realitātē, īstenojot “Erasmus+: Jaunatne darbībā” projektus. Dalība festivālā – bez maksas!

“Projektu naktī” aicināti piedalīties organizāciju pārstāvji, kas ikdienā strādā ar jauniešiem, jaunieši un jauniešu līderi. "Projektu nakts 2018" laikā būs iespējas iepazīt “Erasmus+: Jaunatne darbībā” Jauniešu apmaiņas, Brīvprātīgā darba un Jaunatnes darbinieku mobilitātes projektu būtību un, protams, strādāt pie sava projekta pieteikuma.

Šogad pirmo reizi "Projektu nakts" ietvaros notiks arī "Erasmus+: Jaunatne darbībā” brīvprātīgo tikšanās. Tās ietvaros brīvprātīgie, kuri Latvijā atgriezušies pēdējā gada laikā, apmainīsies ar pieredzi, diskutēs par turpmākajiem soļiem, kā arī tiksies ar pārējiem "Projektu nakts" dalībniekiem, lai iedvesmotu tos ar saviem stāstiem un pieredzi.

**Programma**

**18.08.2018.**

10:00 – 12:00 – ierašanās, reģistrācija, telšu celšana, sludinājuma dēļa “iedzīvināšana”

12:00 – 13:00 – atklāšana kopā ar “Street Warriors”. Kas ir projekts “Erasmus+” programmā?

13:00 – 14:00 – pusdienas

14:00 – 15:45 – darbs grupās. Iepazīšanās un dalīšanās ar sākotnējām idejām. Projekta cikls un tajā veicamie uzdevumi

16:00 – 17:30 – tematiskās sesijas. I daļa. No idejas uz reālu darbību – kā ideju pārvērst par kaut ko “taustāmu”. Mērķu formulēšana un to sasniegšana. Resursi projektu īstenošanai. Mācīšanās projektos

17:30 – 18:00 – pauze

18:00 – 19:30 – tematiskās sesijas. II daļa. No idejas uz reālu darbību – kā ideju pārvērst par kaut ko “taustāmu”. Mērķu formulēšana un to sasniegšana. Resursi projektu īstenošanai. Mācīšanās projektos

19:30 – 20:30 – vakariņas

20:30 – 21:00 – darbs grupās. Informācija par turpmāko programmu

21:00 – 23:00 – projektu rakstīšanas laiks. Darbs bibliotēkā. Konsultācijas ar JSPA pārstāvjiem. Projektu “kazino”. Projektu “pitch”.

23:30 – kopīga gaismas instalācijas veidošana

24:00 – 03:00 – nakts iedvesmas un metožu piedzīvošanas laiks (projektu pieredzes stāsti, ugunskurs, video telts, pārdomu gājiens u.c.)

**19.08.2018.**

8:00 – 8:30 – rīta rosme, rīta joga

8:30 – 9:30 – brokastis

9:30 – 10:30 – darbs grupās.

10:45 – 11:45 – meistarklase

12:00 – 13:00 – darbs grupās. Projektu prezentācijas. Mācīšanās ieguvumu apzināšanās un izvērtēšana

13:00 – 14:00 – noslēgums

**Praktiska informācija**

“Projektu nakts 2018” notiks 2018. gada 18. - 19. augustā, viesu namā “Puduri” (http://www.kegumapuduri.lv/kontakti/).

**“Projektu naktij” aicināti pieteikties:**

1. Organizācijas/institūcijas (Jauniešu centri, nevalstiskas organizācijas, skolas, pašvaldības u.c.) izvēlas, cik un kurus cilvēkus tās vēlas sūtīt uz festivālu:

• Dalībnieki piesakās 2 cilvēku grupā ar vienu projekta ideju, kura atbilst kādai no programmas "Erasmus+: Jaunatne darbībā” mobilitātes aktivitātei (detalizētāk šeit: http://jaunatne.gov.lv/lv/erasmus/par-erasmus-jaunatnes-jomu);

• Organizācijas/institūcijas var pieteikt vairākas grupas, līdz ar to uzņemoties atbildību par vairāku projekta ideju izstrādi;

• Dalībnieku vecums - sākot no 15 gadiem ar nosacījumu, ka otra persona grupā ir pilngadīga;

• Dalībnieki var būt ar vai bez pieredzes jaunatnes jomas projektos.

Priekšroka tiks dota tiem dalībniekiem, kuri būs skaidri definējuši savu ideju, kuru būtu iespējams pārvērst "Erasmus+: Jaunatne darbībā" mobilitātes projektā, kuri būs motivēti un atbildīgi, kuri pārstāvēs organizāciju, kura ir motivēta atbalstīt savus jauniešus un viņu izstrādāto ideju arī pēc "Projektu nakts", kuri pārstāvēs organizāciju, kura līdz šim nav bijusi aktīva sadarbībā ar JSPA.

2. Pēdējā gada ietvaros (2017. gada septembris – 2018. gada augusts) no brīvprātīgā darba atgriezušies brīvprātīgie.

**Kā var pieteikties?**

Pieteikšanās "Projektu naktij" plānota divās kārtās, elektroniski aizpildot pieteikuma anketu: https://ej.uz/Projektunakts2018:

1. kārta: līdz š.g. 20. jūnijam

2. kārta: līdz š.g. 30. jūlijam

Vietu skaits pasākumā ir ierobežots. Ja pirmajā kārtā pieteiksies un tiks apstiprināts maksimālais dalībnieku skaits, 2.karta netiks atvērta! Tādēļ nekavējies, dodies uz savu organizāciju un piesakies "Projektu naktij" jau tagad!

**Par Jaunatnes starptautisko programmu aģentūru**

JSPA darbojas kopš 1999. gada. Tā ir izglītības un zinātnes ministra pakļautībā esoša tiešās pārvaldes iestāde, kuras mērķis ir veicināt jauniešu aktivitāti un mobilitāti, līdzdalību jaunatnes brīvprātīgajā darbā, neformālās izglītības un jaunatnes informācijas programmās un projektos, kā arī veicināt jauniešu neformālo izglītību saistībā ar mūžizglītību.

JSPA administrē dažādas starptautiskas un nacionālas programmas: “Erasmus+: Jaunatne darbībā”; Eiropas Komisijas informācijas tīklu jauniešiem “Eurodesk”, eTwinning, Izglītības un zinātnes ministrijas Jaunatnes politikas valsts programmu, Jauniešu garantijas projektu “PROTI un DARI!”. Kopējā summa, kas pieejama JSPA administrēto programmu projektu īstenošanai 2018. gadā ir vairāk nekā 6 miljoni eiro.

Papildu informācijai:

Kintija Bulava
Komunikācijas daļas vecākā referente
Jaunatnes starptautisko programmu aģentūra
Tālr.: 67356247, e-pasts: kintija.bulava@jaunatne.gov.lv